พยายามหาร้านที่ไม่น่าจะแพงและไม่ธรรมดาเกินไปใน Asiatique โดยตัดร้าน chain ทิ้งออกให้หมด แล้วก็มาเห็นร้านเวียดนามร้านนี้อยู่ตรงหัวมุมของโซนร้านอาหารหลังโกดัง 3

- แหนมเนือง (ที่เล็ก 150.-) เป็น signature ของทางร้าน ... รสชาติใช้ได้ครับ แต่ไม่ได้ดีเด่นอะไร ปริมาณเนื้อหมู ให้มาค่อนข้างเยอะครับ แต่ไม่พอดีกับแป้ง/ผัก/และเครื่องเคียงเลย  ยังไงๆ ก็ต้องสั่งเครื่องเคียงเพิ่มอีก 1 ชุดแน่ๆ ซึ่งต้องเสียเงินเพิ่ม 25 บาท   สรุปคือเมนูนี้จริงๆ ราคาต้องเป็น 175 บาทนั่นเอง

- ข้าวเกรียบอ่อน (120.-) จานนี้ไม่อร่อยแฮะ  แป้งหนาไป กัดแล้วไม่ค่อยรู้สึกถึงไส้ข้างใน

- เฝอ (100.-) เมนูนี้ก็เป็น signature dish ครับ รสชาติอร่อยโดยไม่จำเป็นต้องปรุงเพิ่มครับ (ไม่รู้ใส่ผงชูรสเข้าไปป่าวนะ  ลิ้นผมไม่ได้ไวต่อผงชูรส ฮ่าๆ)


[ สิ่งที่ควรปรับปรุง ]
เรื่องความสะอาดครับ  เหตุการณ์ที่เจอคือ

- พนักงานทำฝาปิดพริกในพวงเครื่องปรุงหล่นลงพื้นจะๆ ปรากฎว่าเค้าหยิบขึ้นมาจากพื้น แล้วก็มาปิดที่ถ้วยพริกอย่างหน้าตาเฉย (ผมมองตามตั้งแต่ตอนเก็บฝา) ....  เฮ่ย! ตกพื้นแล้วทำไมไม่เอาไปเช็ดหรือล้างก่อนหล่ะครับ เล่นเอาฝามาปิดต่อหน้าผมเลยเนี่ยนะ

- ช้อน, ส้อม, จานเปล่า  ที่มาเสิร์ฟ  มันล้างไม่สะอาดอย่างแรงครับ  ยังมีคราบน้ำ(ที่ไม่ใส)อยู่เลย  จับดู มันยังลื่นๆ อยู่เลยครับ -*-  (ผมถ่ายรูปไว้นะ ถ้าทางร้านมาเห็นรีวิวนี้ก็ขอให้ปรับปรุงแล้วกัน)

รสชาติอาหารร้านนี้ผมว่าเฉยๆ ไม่ได้มีอะไรโดดเด่นอะไร เท่าที่รู้สึกคือเหมือนจะเน้นขายคนต่างชาติมากกว่า (สังเกตจากคนในร้านแล้วก็ภาษาที่ใช้ในเมนูที่เป็นภาษาอังกฤษซะส่วนมาก)

มื้อนี้จ่ายไป 456 บาท อิ่มมากๆ (อิ่มน้ำ จากความเผ็ดของพริกที่กินกับแหนมเนือง ฮ่าๆ)